ΚΑΝΟΝΙΣΜΟΣ (ΕΚ) αριθ. 1134/94 ΤΗΣ ΕΠΙΤΡΟΠΗΣ της 18ης Μαΐου 1994 για την επιβολή προσωρινού ποσοτικού ορίου επί των εισαγωγών στην Κοινότητα ορισμένων κλωστοϋφαντουργικών προϊόντων (κατηγορία 28) καταγωγής Ισλαμικής Δημοκρατίας του Πακιστάν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3030/93 του Συμβουλίου της 12ης Οκτωβρίου 1993 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 195/94 της Επιτροπής (2), και ιδίως το άρθρο 10,

Εκτιμώντας:

ότι το άρθρο 10 του κανονισμού (ΕΟΚ) αριθ. 3030/93 καθορίζει τους όρους υπό τους οποίους μπορεί να επιβληθούν ποσοτικά όρια-

ότι οι εισαγωγές στην Κοινότητα ορισμένων κλωστοϋφαντουργικών προϊόντων (κατηγορία 28) που απαριθμούνται στο παράρτημα και που κατάγονται από την Ισλαμική Δημοκρατία του Πακιστάν (εφεξής καλούμενη "Πακιστάν") έχουν υπερβεί το επίπεδο που αναφέρεται στο άρθρο 10 παράγραφος 1 σε συνδυασμό με το παράρτημα ΙΧ του κανονισμού (ΕΟΚ) αριθ. 3030/93-

ότι, σύμφωνα με το άρθρο 10 παράγραφος 3 του κανονισμού (ΕΟΚ) αριθ. 3030/93, στις 25 Μαρτίου 1994, το Πακιστάν ειδοποιήθηκε σχετικά με αίτηση για διενέργεια διαβουλεύσεων-

ότι, εν αναμονή ικανοποιητικής λύσης, η Επιτροπή ζήτησε από το Πακιστάν να περιορίσει προσωρινά και για περίοδο τριών μηνών τις εξαγωγές της στην Κοινότητα, όσον αφορά τα προϊόντα που υπάγονται στην κατηγορία 28, στο επίπεδο του προσωρινού ποσοτικού ορίου που ορίζεται στο παράρτημα με ισχύ από την ημερομηνία αίτησης για τη διενέργεια διαβουλεύσεων-

ότι, εν αναμονή των αποτελεσμάτων των διαβουλεύσεων, θα πρέπει να επιβληθεί προσωρινά στις εισαγωγές των εν λόγω προϊόντων ποσοτικό όριο ίσο με αυτό που ζήτησε η προμηθεύτρια χώρα-

ότι είναι αρμόζον να εφαρμοσθούν, όσον αφορά τις εισαγωγές στην Κοινότητα προϊόντων στα οποία έχει επιβληθεί το εν λόγω ποσοτικό όριο, οι διατάξεις του κανονισμού (ΕΟΚ) αριθ. 3030/93 οι οποίες ισχύουν για τις εισαγωγές προϊόντων που υπόκεινται στα ποσοτικά όρια τα οποία απαριθμούνται στο παράρτημα V του εν λόγω κανονισμού-

ότι τα σχετικά προϊόντα που εξήχθησαν από το Πακιστάν μεταξύ 25ης Μαρτίου 1994 και της ημερομηνίας έναρξης ισχύος του παρόντος κανονισμού πρέπει να συμψηφισθούν με το ποσοτικό όριο που επεβλήθη-

ότι το εν λόγω ποσοτικό όριο δεν πρέπει να εμποδίσει την εισαγωγή των προϊόντων που καλύπτονται από αυτό και που φορτώθηκαν απο το Πακιστάν πριν από την ημερομηνία έναρξης ισχύος του παρόντος κανονισμού-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη των διατάξεων του άρθρου 2, οι εισαγωγές στην Κοινότητα της κατηγορίας προϊόντων καταγωγής Πακιστάν που απαριθμούνται στο παράρτημα υπόκεινται στο προσωρινό ποσοτικό όριο που ορίζεται στο εν λόγω παράρτημα.

Άρθρο 2

1. Τα προϊόντα που αναφέρονται στο άρθρο 1 και που φορτώθηκαν από το Πακιστάν για την Κοινότητα πριν από την ημερομηνία έναρξης ισχύος του παρόντος κανονισμού και που δεν έχουν ακόμα τεθεί σε ελεύθερη κυκλοφορία, θα τεθούν σε ελεύθερη κυκλοφορία υπό τον όρο ότι θα προσκομισθούν φορτωτικά έγγραφα ή άλλα έγγραφα μεταφοράς που να αποδεικνύνουν ότι η φόρτωση έγινε πραγματικά κατά το εν λόγω διάστημα.

2. Οι εισαγωγές προϊόντων τα οποία φορτώθηκαν από το Πακιστάν για την Κοινότητα μετά την ημερομηνία έναρξης ισχύος του παρόντος κανονισμού υπόκεινται στις διατάξεις του κανονισμού (ΕΟΚ) αριθ. 3030/93 οι οποίες ισχύουν για τις εισαγωγές στην Κοινότητα προϊόντων που υπόκεινται στα ποσοτικά όρια τα οποία απαριθμούνται στο παράρτημα V του εν λόγω κανονισμού.

3. Όλες οι ποσότητες προϊόντων που φορτώθηκαν από το Πακιστάν για την Κοινότητα στις ή μετά τις 25 Μαρτίου 1994 και έχουν τεθεί σε ελεύθερη κυκλοφορία θα αφαιρεθούν από το καθορισμένο ποσοτικό όριο. Το εν λόγω ποσοτικό όριο δεν εμποδίζει, εντούτοις, την εισαγωγή των προϊόντων που καλύπτονται από αυτό αλλά που φορτώθηκαν από το Πακιστάν πριν από την ημερομηνία έναρξης ισχύος του παρόντος κανονισμού.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται έως τις 24 Ιουνίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Μαΐου 1994.

Για την Επιτροπή

Leon BRITTAN

Μέλος της Επιτροπής

(1) ΕΕ αριθ. L 275 της 8. 11. 1993, σ. 1.

(2) ΕΕ αριθ. L 29 της 2. 2. 1994, σ. 1.

ΠΑΡΑΡΤΗΜΑ

"" ID="1">28> ID="2">6103 41 10> ID="3">Παντελόνια, φόρμες με τιράντες (σαλοπέτ), κοντά παντελόνια (σόρτς) (άλλα από τα είδη μπάνιου) πλεκτά, από μαλλί, από βαμβάκι ή συνθετικές ή τεχνητές ίνες> ID="4">Πακιστάν> ID="5">1 000 τεμάχια> ID="6">6 248"> ID="2">6103 41 90"> ID="2">6103 42 10"> ID="2">6103 42 90"> ID="2">6103 43 10"> ID="2">6103 43 90"> ID="2">6103 49 10"> ID="2">6103 49 91"> ID="2">6104 61 10"> ID="2">6104 61 90"> ID="2">6104 62 10"> ID="2">6104 62 90"> ID="2">6104 63 10"> ID="2">6104 63 90"> ID="2">6104 69 10"> ID="2">6104 69 91">